Posted on Tuesday, February 23rd, 2016 at 10:27 am.
Verlede jaar het ons ’n artikel geplaas oor hoe om jou eie wasgoed seep te maak. Ons het wel agtergekom dat die seep nie altyd heeltemal oplos in die was nie en daarom het ons besluit om ’n vloeibare wasgoed seep te maak. Die seep is dan opgelos in die vloeibare seep en so kry jy al die krag van die seep in die was, waar jy dit nodig het.
Ek hou steeds nie van boraks nie en plaas weer die skakel vir julle oor boraks. Lees dit gerus en vorm jou eie opinie oor boraks.
Na ’n hele paar liter seep opgebruik is in my huis, het ek besluit dat dit is tyd dat ek resep met julle deel!
1 koekie Sunlight seep (200g) gerasper
Indien jy dalk soos ek oorskiet stukkies sunlight seep gebruik wat al heeltemal droog is gebruik:
140 g gedroogde Sunlight seep
⅔ koppie Koeksoda
⅔ koppie Sout
⅔ koppie Wassoda
Sit 1 liter water in ’n pot en voeg die seep daarby.
Verhit die water baie stadig en roer tot al die seep opgelos is.
Neem ’n groot emmer en sit 6 liter kraanwater en 3 liter kookwater daarin. Voeg die seepwater daarby en roer goed. Voeg die res van die bestanddele by en roer baie goed tot alles opgelos is.
Laat heeltemal afkoel.
Roer weer goed voordat jy dit in jou seep houers gooi.
Gebruik 125ml (halwe koppie) per bondel wasgoed en so halfkoppie asyn mengsel (helfte water en helfte asyn) as versag middel.
Laat weet my gerus as jy ook jou eie wasgoed seep maak en watter produkte jy gebruik en hoekom, dit is altyd interessant om ander mense se opinies te lees en so deel ons almal ons kennis met mekaar!
4 Responses to “Vloeibare Wasgoed Seep”